ສປຊ ຮຽກຮ້ອງ ໃຫ້ສືບສວນ ການສັງຫານໝູ່ ໃນຊີເຣຍ (ວີດີໂອ)
ຫົວໜ້າສິດທິມະນຸດ ອົງການສະຫະປະຊາຊາດ ຮຽກຮ້ອງໃຫ້ຕັ້ງ ຄະນະສືບສວນອິດສະຫຼະ ກ່ຽວກັບການສັງຫານໝູ່ ໃນຊີເຣຍ
ຫົວໜ້າດ້ານສິດທິມະນຸດຂອງອົງການສະຫະປະຊາຊາດຮຽກຮ້ອງໃຫ້ດຳເນີນການສືບສວນ ຢ່າງເປັນອິດສະຫຼະຕໍ່ອັນທີ່ທ່ານນາງເອີ້ນວ່າການສັງຫານໝູ່ພົນລະເຮືອນຫຼາຍໆສິບຄົນທີ່ ໜ້າຕື່ນຕົກໃຈຢູ່ທີ່ເມືອງ Houla ໂດຍເວົ້າວ່າ ເຫດການດັ່ງກ່າວອາດມີຄວາມຮ້າຍແຮງທໍ່ກັນ ກັບກໍ່ອາຊະຍາກຳຕ້ານມະນຸດຊາດ ການໃຫ້ຄວາມເຫັນຂອງທ່ານນາງ Navi Pillay ມີຂຶ້ນໃນຖະແຫຼງການສະບັບນຶ່ງທີ່ນຳສະ ເໜີຕໍ່ກອງປະຊຸມສຸກເສີນຂອງສະພາສິດທິມະນຸດສະຫະປະຊາຊາດທີ່ນະຄອນເຈນີວາໃນມື້ ວັນສຸກມື້ນີ້ ເພື່ອປຶກສາຫາລືກ່ຽວກັບການສັງຫານໝູ່ ຢ່າງນ້ອຍ 108 ຄົນ ຊຶ່ງເກືອບເຄິ່ງ ຂອງຈຳນວນນີ້ແມ່ນເປັນເດັກນ້ອຍ ສະພາສິດທິມະນຸດພວມອະທິປາຍຍັດຕິສະບັບນຶ່ງທີ່ນຳສະເໜີໂດຍສະຫະລັດ ເທີກີ ແລະ ກາຕ້າທີ່ໄດ້ປະນາມການສັງຫານໝູ່ ຊຶ່ງໄດ້ສ້າງຄວາມໂກດແຄ້ນຢ່າງຮຸນແຮງໃຫ້ແກ່ນາໆ ຊາດ ແລະເຮັດໃຫ້ການດຳເນີນຄວາມພະຍາຍາມ ເພື່ອຍຸຕິບັນຫາຂັດແຍ້ງໃນຊີເຣຍທີ່ດຳ ເນີນມາເປັນເວລາ 15 ເດືອນແລ້ວນັ້ນ ເລີ່ມຂຶ້ນໃໝ່ອີກ ຮ່າງຍັດຕິທີ່ໄດ້ມີການນຳອອກແຈກຢາຍແລະຜູ້ສື່ຂ່າວວີໂອເອໄດ້ເຫັນໃນວັນພະຫັດວານ ນີ້ ໄດ້ມີການຖິ້ມໂທດຢ່າງນ້ອຍເປັນບາງສ່ວນໃສ່ລັດຖະບານຊີເຣຍກ່ຽວກັບເຫດຮ້າຍໃນ ຄັ້ງນີ້ ເຈົ້າໜ້າທີ່ອົງການສະຫະປະຊາຊາດທີ່ເດີນທາງໄປເມືອງ Houla ຫຼັງຈາກໄດ້ມີ ການສັງ ຫານໝູ່ເກີດຂຶ້ນໃນວັນທີ 25 ເດືອນແລ້ວກ່າວວ່າ ມີການສົງໄສບາງຢ່າງກ່ຽວກັບການ ພົວພັນຂອງກຸ່ມທະຫານບ້ານ Shabita ທີ່ນິຍົມລັດຖະບານ ໃນວັນພະຫັດວານນີ້ ລັດຖະບານຊີເຣຍໄດ້ຖິ້ມໂທດການສັງຫານໝູ່ໃນຄັ້ງນີ້ໃສ່ກຸ່ມຝ່າຍ ຄ້ານປະກອບອາວຸດ ທີ່ເວົ້າວ່າ ມີການໂຈມຕີບັນດາຄອບຄົວທີ່ບໍ່ຍອມເຂົ້າຮ່ວມໃນການ ປະທ້ວງຕໍ່ຕ້ານລັດຖະບານ ທ່ານນາງ Susan Rice ເອກອັກຄະລັດຖະທູດສະຫະລັດ ປະຈຳອົງການສະຫະປະຊາຊາດ ເອີ້ນການກ່າວອ້າງ ຂອງລັດຖະບານຊີເຣຍວ່າ “ໄຮ້ສາ ລະ” ຂະນະດຽວກັນ ພວກນັກເຄື່ອນໄຫວຝ່າຍຄ້ານລາຍງານວ່າ ໄດ້ມີການສູ້ລົບກັນຄືນອີກ ຂະນະທີ່ກຳນົດເສັ້ນຕາຍຂອງຜູ້ບັນຊາການກະບົດທີ່ໃຫ້ລັດຖະບານຊີເຣຍປະຕິບັດຕາມ ແຜນການສັນຕິພາບຂອງອົງການສະຫະປະຊາຊາດນັ້ນ ໄດ້ ຜ່ານພົ້ນໄປ ຄະນະກຳມະການປະສານງານໃນເຂດທ້ອງຖິ່ນກ່າວວ່າ ກອງທັບຊີເຣຍເສລີໄດ້ປະທະ ຢ່າງໜັກກັບທະຫານລັດຖະບານ ໃນເຂດຊານເມືອງຂອງກຸງດາມັສກັສ ໃນຕອນເຊົ້າ ຂອງວັນສຸກມື້ນີ້ ໃນຕົ້ນອາທິດນີ້ ນາຍພົນພົນຄົນຂອງກອງທັບຊີເຣຍເສລີ ກ່າວວ່າ ກຳລັງຂອງທ່ານ ຈະຍົກເລີກບໍ່ປະຕິບັດຕາມແຜນການສັນຕິພາບອົງການສະຫະປະຊາຊາດຖ້າລັດຖະ ບານຊີເຣຍຫາກບໍ່ສາມາດເອົາບາດກ້າວ ເພື່ອໃຫ້ມີການປະຕິບັດຕາມແຜນການດັ່ງ ກ່າວພາຍໃນຕອນທ່ຽງຂອງວັນສຸກມື້ນີ້